જસવંત સિંહ

મેજર જસવંત સિંહ (૩ જાન્યુઆરી, ૧૯૩૮ - ૨૭ સપ્ટેમ્બર ૨૦૨૦) ભારતીય સેનાના નિવૃત્ત અધિકારી અને ભૂતપૂર્વ કેબિનેટ પ્રધાન હતા. તેઓ ભારતીય જનતા પાર્ટીના સ્થાપક સભ્યોમાં એક હતા. તેઓ ભારતના સૌથી લાંબી સેવા આપનારા સંસદસભ્યોમાંના એક હતા, જે ૧૯૮૦ થી ૨૦૧૪ ની વચ્ચે લગભગ એક અથવા બીજા ગૃહના સભ્ય રહ્યા છે. તેઓ ભાજપના ટિકિટ પર પાંચ વખત (૧૯૮૦, ૧૯૮૬, ૧૯૯૮, ૧૯૯૯, ૨૦૦૪) પાંચ વખત રાજ્ય સભામાં અને લોક સભામાં ચાર વખત (૧૯૯૦, ૧૯૯૧, ૧૯૯૬, ૨૦૦૯) ચૂંટાયા હતા.

વાજપેયી સરકાર (૧૯૯૮-૨૦૦૪) દરમિયાન, તેમણે વિવિધ સમયે નાણાં, વિદેશ બાબતો અને સંરક્ષણ મંત્રાલયના કેબિનેટ પોર્ટફોલિયો સંભાળ્યા હતા. તેમણે આયોજન પંચ (૧૯૯૮-૯૯) ના ડેપ્યુટી ચેરમેન તરીકેના સમયગાળા માટે પણ સેવા આપી હતી. ૧૯૯૮ના ભારતના પરમાણુ પરીક્ષણો પછી, વડા પ્રધાન વાજપેયીએ પરમાણુ નીતિ અને વ્યૂહરચનાથી સંબંધિત બાબતો પર યુ.એસ.એ. (સ્ટ્રોબે ટેલ્બોટ દ્વારા રજૂ કરાયેલ) સાથે વારંવાર, લાંબા ગાળાના સંવાદ માટે ભારતના એકમાત્ર પ્રતિનિધિ તરીકે કાર્યવાહી કરી હતી. આ સાતત્યપૂર્ણ જોડાણનું પરિણામ બંને દેશો માટે હકારાત્મક હતું.

૨૦૦૪ માં તેમની પાર્ટી સત્તા ગુમાવ્યા પછી, જસવંત સિંહે રાજ્ય સભામાં ૨૦૦૪ થી ૨૦૦૯ માં વિરોધ પક્ષના નેતા તરીકે સેવા આપી હતી. ૨૦૧૪ની ચૂંટણીમાં તેમના પક્ષે તેમને ચૂંટણી ટિકિટ આપી ન હતી. તેમણે બાડમેર લોક સભા બેઠક પર અપક્ષ તરીકે ઉમેદવારી નોંધાવી હતી.Jaswant Singh rules out withdrawal from Barmer Lok Sabha seat . The Indian Express (29 March 2014). Retrieved on 21 May 2014. તેમણે પોતાની ઉમેદવારી પાછી ન ખેંચતા, ૨૯ માર્ચ ૨૦૧૪ના રોજ તેમને ભાજપ પક્ષમાંથી દૂર કરવામાં આવ્યા હતા અને તેઓ ચૂંટણીમાં હારી ગયા હતા.BJP expels defiant Jaswant Singh for 6 years . Hindustan Times. Retrieved on 21 May 2014.

૭ ઓગસ્ટ ૨૦૧૪ના રોજ તેઓ તેમના ઘરના સ્નાનાગારમાં પડી ગયા હતા અને તેમને માથા પર ગંભીર ઇજા પહોંચી હતી. જૂન ૨૦૨૦માં તેમને દિલ્હીની આર્મી હોસ્પિટલમાં સારવાર માટે ભરતી કરાયા હતા અને ૬ વર્ષ સુધી કોમા અવસ્થામાં રહ્યા પછી ૨૭ સપ્ટેમ્બર ૨૦૨૦ના રોજ તેમનું અવસાન થયું હતું.

સંદર્ભ

શ્રેણી:રાજકારણી
શ્રેણી:ભારતના નાણાં પ્રધાન
શ્રેણી:ભારતના સંરક્ષણ પ્રધાન
શ્રેણી:૨૦૨૦માં મૃત્યુ
શ્રેણી:૧૯૩૮માં જન્મ
શ્રેણી:ભારતના વિદેશમંત્રીઓ